মৌলভীবাজার-ঢাকা পুরাতন মহাসড়কের শ্রীমঙ্গল উপজেলার সাতগাঁও নামক স্থানে সড়ক দূর্ঘটনায় মহিলা ও শিশু সহ ৪ জন মারা যায়। এ ঘটনায় আহত হয়েছে আরো ২ জন। পুলিশ ও স্থানীয়রা জানান, ২২ জুলাই সোমবার দূপুর সাড়ে ১২ টায় সিলেট থেকে কুমিল্লা গামী একটি দ্রুতগতির বাস ও সিএনজি চালিত একটি আটো রিক্সার মুখোমুখী সংঘর্ষে ঘটনাস্থলে সিএনজি চালক আব্দুর রহমান (৩৪) এবং এক মহিলা ও শিশুসহ ৩ জন মারা যায়। নিহত অপর দু-জনের নাম জানা যায়নি। স্থানীয়রা উদ্ধার করে আহতদের আশংখ্যা জনক অবস্থায় মৌলভীবাজার সদর হাসপাতালে নিয়ে গিলে জয় রায় (১১) নামের শিশুটি মারা যায়। গুরুতর আহত সবিতা রায় (১৬) ও পরেশ রায় (৫০) কে সিলেট এমএজি ওসমানি মেডিকেল কলেজ হাসপাতালে পাঠানো হয়েছে। নিহতদের বাড়ি মৌলভীবাজারের শ্রীমঙ্গল উপজেলার আলীশার কুল গ্রাম ও হবিগঞ্জের জয়পুর গ্রামে জানা গেছে। স্টাফ রিপোর্টার॥